Pjesme napisane tokom Domovinskog rata

PJESME HRVATSKOJ

Projekt Jane Žugčić, 8.c

**BILI CVITAK**

***Ptico moja mladih krila
Visoko mi letiš ti
Mene zove domovina
Slobodna ćeš ostati

Ne bojim se ja umrijeti
Za slobodu i za dom
Već se bojim kada odem
Da ti krila ne slome***

***Ptico moja, kad rat prođe
Raspast’ će se okovi
Tad poleti čistim zrakom
Iznad zemlje slobodne

Spusti jedan bili cvitak
Tamo iznad Kijeva
I spusti jedan bili cvitak
Tamo iznad Kruševa

Bili cvitak je na spomen
Jednoj vječnoj ljubavi
Za svoj narod i za tebe
Morao sam umrijeti

Ptico moja mladih krila
Visoko mi letiš ti
Mene uze domovina
Slobodna ćeš ostati***

Izvođači: Jura Stublić i Film

Autor pjesme: Jura Stublić

Nastanak pjesme: 1992.

Bili cvitak pjesma je Jure Stublića i Filma. S njezinim nastankom i objavom 1992. godine postaje jedna od proturatnih pjesama koje su svirale tokom Domovinskog rata. Slušajući pjesmu i čitajući njezin tekst, jako mi se svidjelo značenje „bilog cvitka“, odnosno bijelog cvijeta. Bijela boja koja je znak nevinosti i čistoće, kao i cvijet koji nosi svoje značenje na osnovu njegove vrste. U ovom slučaju je cvijet bijele boje. Iako nemamo točan podatak o vrsti cvijeta, postoji mogućnost da je to kala koja simbolizira prijateljstvo. No, u ovoj pjesmi bijeli cvijet simbolizira vječnu ljubav. Ljubav prema ljudima i Hrvatskoj. Slušajući pjesmu, u jednom mi se trenutku učinilo kao da se ne pjeva iz perspektive muškarca, nego iz perspektive same Hrvatske. Naravno, to je samo jedna mogućnost. Pjesma je bržeg tempa, odnosno, nije balada kao ostale pjesme koje sam izabrala. To mi se sviđa jer kao i sami stihovi pjesme koji govore o slobodi, pjesma daje takav osjećaj. Mislim da, iako je pjesma proturatna, može se slušati i danas bez prevelikog osjećaja tuge upravo zbog bržeg tempa koji se uklapa s tempom.

**GOSPODINE GENERALE**

***Gospodine generale
Visoko gore, na katedrali
Samo tišina, satovi su stali
U mraku vidim, bojite se sjene
Ne može se lako ubiti vrijeme***

***Gospodine generale
Dječak pred crkvom ostavlja svatove
Mora se krenut' u vaše ratove
Oči mu pune zvijezdanog praha
Al' mirno korača, srca bez straha***

***Gospodine generale***

***Ako sa vjetrom neki zvuk vas budi
To kuca srce hrabrih ljudi
I reći ću vam samo još jednu stvar
Zapamtite Vukovar
Ako sa vjetrom neki zvuk vas budi
To kuca srce hrabrih ljudi
I reći ću vam samo još jednu stvar
Zapamtite Vukovar***

***Gospodine Kurčubiću
Kad prođe tuga i vjetra jecanje
Vodit' ću sina opet na pecanje
Djeci ću pričat' beskrajne priče
Sve livade opet zelene bit' će
I bit' će***

***Gospodine generale
Ako sa vjetrom neki zvuk vas budi
To kuca srce hrabrih ljudi
I reći ću vam samo još jednu stvar
Zapamtite Vukovar
Ako sa vjetrom neki zvuk vas budi
To kuca srce hrabrih ljudi
I reći ću vam samo još jednu stvar
Zapamtite Vukovar***

***I reći ću vam samo još jednu stvar
Zapamtite Vukovar
Vukovar
Vukovar***

Autor pjesme: Stevo Cvikić

Izvođač pjesme: Vladimir Kočiš Zec

Nastanak pjesme: 1991., ožujak

Gospodine generale pjesma je Steve Cvikića koji ju e napisao i izvođača Vladimira Zeca, objavljena u ožujku 1991. godine. Teško mi je odrediti kojem se generalu pjeva, no vjerujem da se pjeva tadašnjem generalu JNA. To je zato što se spomenutom generalu poručuje kako mladi, ali i stari vojnici idu u njegove ratove i kako bi trebao zapamtiti Vukovar. Također, generalu se poručuje da ako čuje zvuk koji mu vjetar nosi, da su to hrabri ljudi. To je zanimljivo zato što je vjetar u pjesmi spomenut kod tuge i jecaja. Vjetar je u pjesmi pust i tužan, no ukoliko se osjeti razlika to su hrabri ljudi. U pjesmi se muškarac koji se obraća generalu također nada oslobođenju Hrvatske, no on i vjeruje u to. Pjesma poručuje značaj grada heroja, Vukovara. Grad koji je propatio najviše tokom rata, uvijek će nam biti u sjećanju kao heroj. Kada sam prvi put čula ovu pjesmu emocije su me obuzdale. Pjesma je moćna i emotivna. Mislila sam da je neću moći pronaći, no kad jesam bila sam jako sretna te mi je jako drago što sam ju mogla iskoristiti za ovaj projekt.

 **NE DIRAJTE MI RAVNICU**

***Večeras me dobri ljudi
Nemojte ništa pitati
Neka suze tiho teku
Pa će manje boljeti***

***Ne dirajte mi večeras
Uspomenu u meni
Ne dirajte mi ravnicu
Jer ja ću se vratiti***

***Još u sebi čujem majku
Kako tužna govori
Kad se jednom vratiš sine
Ja ću te čekati***

***Ne dirajte mi večeras
Uspomenu u meni
Ne dirajte mi ravnicu
Jer ja ću se vratiti***

***Mene zovu moja polja
Mene zovu tambure
Prije nego sklopim oči
Da još jednom vidim sve***

***Ne dirajte mi večeras
Uspomenu u meni
Ne dirajte mi ravnicu
Jer ja ću se vratiti***

***Ne dirajte mi večeras
Uspomenu u meni
Ne dirajte mi ravnicu
Jer ja ću se vratiti***

Izvođači: Miroslav Škoro, Jerry Grchevich

Autor pjesme: Miroslav Škoro

Nastanak pjesme: 1992.

Ne dirajte mi ravnicu pjesma je Miroslava Škore, objavljena 1992. godine. U pratnji tamburice koju svira Jerry Grchevich, stvara se tužna i lagana proturatna pjesma. U samom nazivu pjesme i u tekstu spominju se polja i ravnice kojima se vojnik želi vratiti. Čitajući tekst pjesme čini mi se kao da je iz perspektive vojnika koji nije uspio, zajedno s ostatkom vojske, obraniti područje koje su štitili te da je ono okupirano. Vojnik je s ostatkom vojske odveden u logor ili jednostavno u zatočeništvo JNA. Ova pjesma zvuči kao oproštaj od svijeta pred smrt. „Još u sebi čujem majku kako govori, kad se jednom vratiš ja ću te čekati“, ovo može biti jedna od uspomena, zajedno s rodnim krajem, o kojima vojnik govori i za kojima plače. Vojnik također želi da su mu rodni kraj i majka oslobođeni i na sigurnom. „Mene zovu moja polja, mene zovu tambure, prije nego sklopim oči da još jednom vidim sve“, suze i sjećanja na njegov rodni kraj su možda bile i one zadnje. Ova pjesma je vrlo emotivna, no predivna u isto vrijeme.